b'\n_START_ARTICLE_\nAlexander Edler\n_START_SECTION_\nRuotsi\n_START_PARAGRAPH_\nEdler oli varausvuonnaan tuntemattomuus suurelle yleis\xc3\xb6lle eiv\xc3\xa4tk\xc3\xa4 kykyjenetsij\xc3\xa4t ennustaneet h\xc3\xa4nelle lainkaan varausta NHL:\xc3\xa4\xc3\xa4n. Vancouver Canucks kuitenkin kiinnitti huomiota nuoreen ruotsalaiseen saatuaan suositukset joukkueen Ruotsin kykyjenetsij\xc3\xa4 Thomas Gradinilta, joka oli n\xc3\xa4hnyt Edlerin pelaavan Ruotsin kolmannen sarjatason J\xc3\xa4mtlandissa. Vaikka Gradin piti Ruotsin kolmatta sarjatasoa huonotasoisena, h\xc3\xa4n oli vakuuttunut Edlerin kyvyist\xc3\xa4 ja rohkaisi Vancouveria varaamaan h\xc3\xa4net. _NEWLINE_Vancouver vaihtoi oman vuoden 2005 kolmannen kierroksen varausvuoronsa Dallas Starsin vastaavaan varaukseen vuonna 2004 kun tuli tietoon ett\xc3\xa4 my\xc3\xb6s Detroit Red Wings oli kiinnostunut Edlerin varaamisesta._NEWLINE_Ennen siirtoa NHL:\xc3\xa4\xc3\xa4n Edler pelasi viel\xc3\xa4 vuoden MODO Hockeyn junioreissa alle 20-vuotiaiden joukkueessa.\n_START_SECTION_\nPohjois-Amerikka\n_START_PARAGRAPH_\nEdler osallistui vuonna 2005 Vancouverin farmijoukkue Manitoba Moosen harjoitusleirille, jonka j\xc3\xa4lkeen siirtyi WHL:n Kelowna Rocketsiin, jossa pelasi yhden kauden junioriliigassa. Vuonna 2006 Vancouverin harjoitusleirin j\xc3\xa4lkeen Edler siirtyi pelaamaan AHL:n Manitobaan kaudeksi 2006\xe2\x80\x932007. Edler sai kutsun NHL:\xc3\xa4\xc3\xa4n kuitenkin jo 3. marraskuuta 2006 paikkaamaan Sami Salon loukkaantumista. H\xc3\xa4n teki NHL-debyyttins\xc3\xa4 seuraavana p\xc3\xa4iv\xc3\xa4n\xc3\xa4 Colorado Avalanchea vastaan. Kausi oli onnistunut Edlerille sill\xc3\xa4 h\xc3\xa4n p\xc3\xa4\xc3\xa4si pelaamaan 22 NHL-ottelua ja valittiin Manitobassa joukkueen kauden tulokkaaksi._NEWLINE_Kaudella 2007\xe2\x80\x932008 Edler valittiin NHL:n nuorten pelaajien All-Stars-otteluun jossa h\xc3\xa4n mittautti kovimman ly\xc3\xb6ntilaukauksen lauottuaan tutkaan 99,3 mailia tunnissa. Kausi oli my\xc3\xb6s virallisesti Edlerin tulokaskausi vaikka edellisell\xc3\xa4 kaudella h\xc3\xa4n oli pelannut 22 ottelua Vancouverin puolustuksen loukkaantumisten vuoksi. Edler teki tulokaskaudellaan tehopisteet 8+12=20._NEWLINE_Kauden j\xc3\xa4lkeen Edler solmi Vancouverin kanssa nelivuotisen jatkosopimuksen, arvoltaan 13 miljoonaa dollaria.'